Rakhe ka jylla Meghalaya ia sngi “jingiatylli ha ka Ri” ha bun bah ki jaka | SP News Agency\nHome Khasi News Rakhe ka jylla Meghalaya ia sngi “jingiatylli ha ka Ri” ha bun bah ki jaka\nShillong, Risaw 31: Ka jylla Meghalaya mynta ka sngi kala rakhe ia ka sngi “ Jingiatylli ha ka Ri” ha bun bah ki jylla ryngkat ka jingshim ia ka jingsmai ban pynneh pynsah ia ka jingiatylli. Ha Secretariat ia ka jingsmai la leh da ka myntri ka koit ka khiah ka kong Roshan Warjri. Ha ka jingiadon lang u Chief Secretary ka jylla u Y Tsering bad ki heh sorkar.\nHa East Khasi Hills la pynlong ia kane ka sngi da ka jingiamareh ha kaba u Lat jong ka jylla u Ganga Prasad u la khaweh ia la lama, ha ka jingiadon jong u Superintendent ki Pulit, u Deputy Commissioner jong ka East Khasi Hills District bad u K N Kumar principal secretary jong u Lat ka jylla.\nHa West Khasi Hills District, la pynlong da ka jingiamareh ha kaba kala don ka jingai khusnam ruh ia ki nongjop, Ha Sohra Civil Sub Division ki nongtrei kila pynlong ia ka jingshim smai na ka bynta ka jingiatylli jong ka Ri.\nKa skul bah NEHU ruh kala rakhe ia kane ka sngi jong ka jingiatylli jong ka Ri da kaba pynlong ia ka jingiamreh bad ha ka juh ka por kila pynlong ruh ia ka jingkynmaw burom ia ka sngi kha ba 142 snem jong u Sardar Vallabhbhai Patel ia ka jingiamareh la khaweh lama da u Vice Chancellor jong ka NEHU.